Document ID: /roh_data/filtered/fineweb-2-filterrobots_roh.jsonl.gz/34738

134 artistas ed artists èn s'annunziads quest onn per l’exposiziun. S'annunziar po mintgin ch'è dal Grischun u ha ina relaziun speziala cun il chantun. La giuria che sa cumpona da dus commembers da l’Uniun grischuna d'art, dus artists externs e la curatura dal Museum d’art da Son Gagl, tscherna silsuenter lur favurits. Quest onn èn quai 32 artists. Ils objects han il co-directur dal Museum d’art Stephan Kunz exponì sin il segund plaun.
Sculpturas e purtrets, simpels ed abstracts
L'art n'è betg mo visibla, mabain er udibla. Ils utschels che tschivlan cura ch’ins va da la stgala giu èn l'emprim object d’art: La paraid è cuverta dad in mantun da feglia cotschna, melna e brina accumpagnada dad in versin tar il tema furtina.
In’ovra ins pudess bunamain survesair: in toc chartun vi dal rom da l’isch. Sin quel è notà il num da l’artist, sia annada e co che sia ovra ha num. In'ovra na chatt’ins però betg, il chartun è numnadamain l’ovra. Era quai sa esser art grischun.
RR actualitad 08:00